《与苏州守十诗以兵卫森画戟燕寝凝清香为韵 其二》
宋代·周麟之

苏台屹立层霄里，环望水云三百里。十年草绿春城荒，麋鹿肆游歌舞地。

公来一顾风物新，华屋下蟠烟霭翠。正须满意事登临，早晚中台拜英卫。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。